

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΝΟΜΟΣ ΛΕΥΚΑΔΑΣ  ΓΡΑΦΕΙΟ ΔΗΜΑΡΧΟΥ Λευκάδα 15-06-2025 |  |

Α Ν Α Κ Ο Ι Ν Ω Σ Η

Το Σάββατο 14 Ιουνίου 2025 σε κλίμα συνεννόησης και συνεργασίας οι δύο Δήμαρχοι Λευκάδας και Πρέβεζας κ.κ**Ξενοφών Βεργίνης** και **Νίκος Γεωργάκος** συναντήθηκαν στο γραφείο του Δημάρχου Λευκάδας με παρόντες τους Βουλευτές Πρεβέζας και Λευκάδας κ.κ**. Σπύρο Κυριάκη** και**Αθανάσιο Καββαδά** με πρωτοβουλία του οποίου έγινε η συνάντηση.

Κατά τη συνάντηση συζητήθηκαν τρέχοντα θέματα και προβλήματα υδροδότησης των τεσσάρων Δήμων: **Λευκάδας, Πρέβεζας, Ακτίου – Βόνιτσας και Μεγανησίου,** από τις πηγές **Αγίου Γεωργίου** .

Και συγκεκριμένα :

* **Η έλλειψη** επάρκειας ποσοτήτων υδροδότησης
* **Η επισκευή** των βλαβών στο δίκτυο που έχουν προκύψει από τις πηγές του Αγίου Γεωργίου έως το Άκτιο και
* **Η άμεση** ορθολογική διανομή των ποσοτήτων νερού στη βάση της Συμφωνίας που είχε αποφασισθεί και υπογραφεί στη Σύσκεψη των Δημάρχων **Άρτας, Ζηρού, Πρέβεζας, Λευκάδας** τον Μάιο του 2024, στο γραφείο του Δημάρχου Πρέβεζας.

**Ειδικότερα στη συνάντηση του Σαββάτου συμφωνήθηκαν** :

1. **Η άμεση επισκευή** κι αποκατάσταση του αγωγού ύδρευσης από τις πηγές του Αγίου Γεωργίου μέχρι το Άκτιο, με την συμμετοχή των δύο Συνδέσμων και την ενεργό συνδρομή της κατασκευαστικής εταιρείας **ΤΕΡΝΑ Α.Ε,** αναδόχου κατασκευής του Νέου Αγωγού που διαθέτει και τον κατάλληλο εξοπλισμό για μεγάλες βλάβες.
2. **Η σύσταση Επιτροπής** **Τεχνικών,** που διαθέτουν οι δύο Σύνδεσμοι ή και οι Δήμοι οι οποίοι θα επιτηρούν, σε καθημερινή βάση, τις συμφωνημένες ποσότητες νερού. Τα μέλη της Επιτροπής θα πλαισιώνονται από εκλεγμένα πρόσωπα, (αρμόδιος Αντιδήμαρχος ή μέλη των Διοικητικών Συμβουλίων των Συνδέσμων). Η Επιτροπή θα παρέχει Άμεση και Καθημερινή πληροφόρηση στους Δημάρχους που θα έχουν και την τελική Απόφαση.
3. **Την άμεση** (Σάββατο βράδυ) αποκατάσταση της ορθολογικής κατανομής του νερού μεταξύ των δύο Συνδέσμων Ύδρευσης (το οποίο ήδη και πραγματοποιήθηκε).
4. **Η συνάντηση**να επαναληφθεί εντός 10ημέρου προκειμένου να εξετασθούν και να αξιολογηθούν τα αποτελέσματα της αποκατάστασης των βλαβών και της συμφωνημένης, ορθολογικά , κατανομής των διαθέσιμων ποσοτήτων νερού.

Ο Δήμαρχος Λευκάδας

Δρ. Ξενοφών Βεργίνης